Babelscape/SREDFM huggingface dataset:
Nick Fury

Ο Colonel Nicholas Joseph "Nick" Fury (ελληνικά: Συνταγματάρχης Νίκολας Τζόσεφ "Νικ" Φιούρι) είναι φανταστικός ήρωας του στρατού του Β' Παγκόσμιου Πόλεμου και υπερ-κατάσκοπος στο Σύμπαν της Marvel Comics. Δημιουργημένος από τον Τζακ Κίρμπι και τον συγγραφέα Σταν Λι, ο Fury εμφανίστηκε για πρώτη φορά στο Λοχίας Fury και οι Ουρλιαχτοί Καταδρομείς του #1 (Μάιος 1963), μια σειρά αγώνων του Β' Παγκόσμιου Πολέμου που απεικόνιζε τον Fury ως αρχηγό μιας ελίτ μονάδας στρατού των Ηνωμένων Πολιτειών.

Τη σύγχρονη ημέρα ο Fury, αρχικά ως πράκτορας της CIA, έκανε το ντεμπούτο του λίγους μήνες αργότερα στους Fantastic Four #21 (Δεκέμβριος 1963). Στις Περίεργες Ιστορίες #135 (Αύγουστος 1965) ο χαρακτήρας είχε μετατραπεί σαν πράκτορας τύπου Τζέιμς Μποντ και αρχηγικός πράκτορας της φανταστικής υπηρεσίας κατασκοπείας Α.Σ.Π.Ι.Δ.Α. Ο χαρακτήρας κάνει συχνές εμφανίσεις στα κόμικς της Marvel ως αρχηγός πρώην επικεφαλής της Α.Σ.Π.Ι.Δ.Α. και ως μεσάζων ανάμεσα στην κυβέρνηση των Ηνωμένων Πολιτειών ή των Ηνωμένων Εθνών και διάφορων υπερηρώων. Τελικά αποκαλύπτεται ότι ο Fury παίρνει ένα ειδικό φάρμακο με όνομα Φόρμουλα Απείρου το οποίο σταματάει τη γήρανση του και του επιτρέπει να είναι ενεργός παρόλο που ζει εδώ και έναν αιώνα.

Ο Nick Fury παρουσιάζεται σε πολλά κόμικ της Marvel τοποθετημένος σε εναλλακτικά σύμπαντα, όπως πολλαπλές ταινίες κινουμένων σχεδίων, εκπομπές στην τηλεόραση και βιντεοπαιχνίδια βασισμένα στα κόμικς. Ο χαρακτήρας απεικονίζεται από τον Ντέιβιντ Χάσελχοφ το 1998 στην ταινία τηλεόρασης με όνομα "Nick Fury: Agent of S.H.I.E.L.D." και από τον Σάμιουελ Λ. Τζάκσον το 2008 στην ταινία "Iron Man", το 2010 στη συνέχεια του έργου "Iron Man 2" και στις ταινίες "Thor" (2011), "Ο Πρώτος Εκδικητής: Captain America" (2011), "Οι Εκδικητές" (2012), "Captain America 2: Ο Στρατιώτης του Χειμώνα" (2014), "Εκδικητές: Η Εποχή του Ultron" (2015), "Εκδικητές: Ο Πόλεμος της Αιωνιότητας" (2018), "Captain Marvel" (2019), "Εκδικητές: Η Τελευταία Πράξη" (2019) και "Spider-Man: Μακριά Από τον Τόπο του" (2019) καθώς και δύο επεισόδια της πρώτης σεζόν της τηλεοπτικής σειράς "Agents of S.H.I.E.L.D." ως χαρακτήρας για το προνόμιο του Κινηματογραφικού Σύμπαντος της Marvel. Η έκδοση της Ultimate Marvel του χαρακτήρα ήταν βασισμένη στην εμφάνιση του Τζάκσον και στην προσωπικότητα στην τηλεόραση, πριν παίξει τον ρόλο του Nick Fury. Το 2011 ο Nick Fury βγήκε 33ος στην λίστα με τους 100 κορυφαίους ήρωες βιβλίων κόμικ του IGN.
Γαρμπί

<br>

Το Γαρμπί (αραβικά: جزيرة غربي) είναι νησί της Τυνησίας στη Μεσόγειο θάλασσα. Βρίσκεται στο αρχιπέλαγος των νήσων Κερκένα κι είναι ένα από τα δύο κατοικημένα νησιά του αρχιπελάγους το άλλο είναι το Σεργκί.

Έχει σχήμα τραπεζοειδές με έκταση 69 τετραγωνικά χιλιόμετρα, 14 χιλιόμετρα μήκος και μέγιστο πλάτος 7 χιλιόμετρα. Το Γαρμπί έχει μόνο έναν δρόμο ο οποίος το συνδέει με το νησί Σεργκί με γέφυρα. Έχει 5.000 κατοίκους, δύο χωριά το Μελίτα και το Εζεντίν. Έχει αραιή βλάστηση πολλά ελαιόδεντρα αμπέλια κι ένα φοινικόδασος.
ΦΚ Τβέντε

Η ΦΚ Τβέντε (ολλανδικά: "FC Twente") είναι επαγγελματική ποδοσφαιρική ομάδα από την Ολλανδία. Παίζει στην κορυφαία κατηγορία του ολλανδικού ποδοσφαίρου, την Ερεντιβίζιε και έχει στεφθεί πρωταθλήτρια τη σεζόν 2009–10. Η ομάδα σχηματίστηκε το 1965, όταν η "Σπόρτκλουμπ Ένσχεντε" και η "Ενσχέντεσε Μπόις" ενώθηκαν. Η πιο σημαντική επιτυχία της Τβέντε εκτός συνόρων είναι η δεύτερη θέση στο πρώην Κύπελλο ΟΥΕΦΑ την περίοδο 1974–75. Η έδρα της είναι το Ντε Χρολς Φέστε.
Αστέρια του Λουδοβίκου

Αστέρια του Λουδοβίκου (λατ. "Sidera Lodoicea") είναι το όνομα που δόθηκε από τον αστρονόμο Τζιοβάνι Ντομένικο Κασίνι στους τέσσερις δορυφόρους του Κρόνου που ανακαλύφθηκαν από τον ίδιο κατά τα έτη 1671, 1672 και 1684 και δημοσιεύθηκαν στη δική του εφημερίδα "Découverte de deux nouvelles planètes autour de Saturne" (Ανακάλυψη των δύο πλανητών γύρω από τον Κρόνο) το 1673 και στην "Journal des sçavans" το 1686. Αυτοί οι δορυφόροι σήμερα είναι γνωστοί με τις ακόλουθες ονομασίες, που τους δόθηκαν το 1847:

* Ιαπετός ή Saturn VIII, που ανακάλυψε στις 25 Οκτωβρίου 1671. 
* Ρέα ή Saturn V, που ανακάλυψε στις 23 Δεκεμβρίου 1672. 
* Τηθύς ή Saturn III, που ανακάλυψε στις 21 Μαρτίου 1684. 
* Διώνη ή Saturn IV, που ανακάλυψε στις 21 Μαρτίου, 1684. 


Το όνομά τους το πήραν προς τιμή του Λουδοβίκου ΙΔ΄, καθώς αυτός έδωσε εντολή για την κατασκευή του αστεροσκοπείου του Παρισιού, όπου ο Κασσίνι ήταν διευθυντής.
Φραντς Μαρκ

Ο Φραντς Μαρκ ("Franz Marc", 8 Φεβρουαρίου 1880 - 4 Μαρτίου 1916) ήταν Γερμανός εξπρεσιονιστής ζωγράφος. Γεννήθηκε στο Μόναχο, όπου και σπούδασε φιλοσοφία, θεολογία και ζωγραφική. Θεωρείται ένας από τους ιδρυτές του Γαλάζιου Καβαλάρη το 1911. Είχε στενή συνεργασία με τον Βασίλι Καντίνσκι, πειραματιζόμενος με τις εκφραστικές δυνατότητες του χρώματος.

Παρά το γεγονός ότι παρέμεινε πάντοτε ένας ζωγράφος ζώων, πίνακες όπως "Η Τίγρις" του 1912 οφείλουν την εκφραστικότητά τους κυρίως στα απλά χρωματικά τους επίπεδα. Στο περίφημο έργο του "Μορφές που μάχονται" του 1914, το ύφος του αγγίζει τα όρια του αφηρημένου εξπρεσιονισμού.

Σκοτώθηκε το 1916 στο Βερντέν.
Lua

Η Lua είναι ελαφριά προστακτική γλώσσα προγραμματισμού, που σχεδιάστηκε ως γλώσσα σεναρίων με κύριο σκοπό τη δυνατότητα επέκτασης της σημασιολογίας της. Το όνομα προέρχεται από την πορτογαλική λέξη "" που σημαίνει "φεγγάρι". Η Lua έχει ένα σχετικά απλό C API σε σχέση με άλλες γλώσσες σεναρίων.

Επειδή και η Lua και η JavaScript χρησιμοποιούν αντικείμενα βασισμένα στα πρωτότυπα, και επηρεάστηκαν από τη Scheme, έχουν αρκετά κοινή σημασιολογία, παρά τις σημαντικές διαφορές στη σύνταξη. Στη σχεδίασή της, η Lua μοιάζει επίσης με την Icon, ίσως επειδή και οι δύο επηρεάστηκαν από τη SNOBOL.

Η Lua έχει χρησιμοποιηθεί σε πολλές εφαρμογές, εμπορικές και μη-εμπορικές, και ιδιαίτερα στη βιομηχανία βιντεοπαιχνιδιών.
Billie Jean

Το Billie Jean είναι ένα dance-pop/R&B τραγούδι του Μάικλ Τζάκσον. Γράφτηκε από τον Τζάκσον, με παραγωγό του Κουίνσι Τζόουνς (με συμπαραγωγό τον Τζάκσον), για το άλμπουμ "Thriller" (1982). Αρχικά το τραγούδι δεν άρεσε στον Τζόουνς, και το τραγούδι παραλίγο να μην συμπεριληφθεί στο άλμπουμ λόγω των διαφωνιών του Τζάκσον και του Τζόουνς. Το τραγούδι είναι γνωστό για τη γραμμή μπάσου και για τον φωνητικό λόξυγκα του Τζάκσον. Ο Μπρους Σβήντεν μίξαρε το τραγούδι 91 φορές και τελικά ο Τζάκσον επέλεξε το δεύτερο mix του κομματιού.

Μετά την επιτυχία του single "The Girl Is Mine" και του άλμπουμ "Thriller γενικότερα", το "Billie Jean" κυκλοφόρησε στις 2 Ιανουαρίου 1983, ως το δεύτερο single του άλμπουμ. Το κομμάτι έγινε παγκοσμίως εμπορική και κριτική επιτυχία - το "Billie Jean" ήταν ένα από τα καλύτερα σε πωλήσεις singles του 1983, και έφθασε στην κορυφή στις ΗΠΑ και στο Ηνωμένο Βασίλειο. Σε άλλες χώρες, το "Billie Jean" έφθασε στη 1η θέση στην Ισπανία και στην Ελβετία, έφθασε στο top ten στην Αυστρία, στην Ιταλία, στη Νέα Ζηλανδία, στη Νορβηγία και στη Σουηδία, και αρχικά έφθασε στη 45η θέση στη Γαλλία. Μετά τον θάνατο του Μάικλ Τζάκσον το 2009, το τραγούδι θα φθάσει στη 1η θέση σε αυτές τις περιοχές. Το "Billie Jean" έγινε πλατινένιο στις ΗΠΑ το 1989 (RIAA).

Το τραγούδι έλαβε αρκετά βραβεία - όπως 2 Γκράμι, 1 American Music Award και 1 αστέρι στο Music Video Producers Hall of Fame - το τραγούδι και το μουσικό βίντεο βοήθησαν το "Thriller" να γίνει το καλύτερο σε πωλήσεις άλμπουμ όλων των εποχών. Το τραγούδι προωθήθηκε με μια μικρή ταινία για να καταργήσει τα ρατσιστικά εμπόδια του MTV και έγινε το πρώτο βίντεο από μαύρο καλλιτέχνη που κυκλοφόρησε στο κανάλι και με εμφάνιση του Τζάκσον στο "Motown 25: Yesterday, Today, Forever", όπου εκτέλεσε το γνωστό του "moonwalk". Το τραγούδι προωθήθηκε χάρη στις διαφημίσεις της Pepsi (στις οποίες συμμετείχε ο Μάικλ) - κατά τα γυρίσματα της διαφήμισης, το δέρμα της κεφαλής του Τζάκσον κάηκε. Χάρη στο τραγούδι, ο Μάικλ Τζάκσον έγινε παγκόσμια εικόνα της ποπ. Το περιοδικό Rolling Stone έδωσε την 58η θέση στο κομμάτι, στον κατάλογο "500 Greatest Songs of All Time". Ήταν το μοναδικό κομμάτι που εμφανίστηκε σε όλες τις εκδόσεις του "King of Pop".
Countdown to Extinction

Το Countdown to Extinction είναι το πέμπτο στούντιο άλμπουμ του αμερικάνικου thrash metal συγκροτήματος Megadeth, το οποίο κυκλοφόρησε τον Ιούλιο του 1992 από την "Capitol Records". Στις 6 Νοεμβρίου 2012, ο δίσκος επανεκδόθηκε σε μορφή διπλού CD για την επέτειο των είκοσι χρόνων από την αρχική του κυκλοφορία, με το δεύτερο CD να αποτελείται από την ηχογράφηση της εμφάνισης του συγκροτήματος στο "Cow's Palace" του Σαν Φρανσίσκο, το 1992.
Ερνάνης

Ο Ερνάνης ("Ernani") είναι όπερα σε 4 πράξεις του Ιταλού συνθέτη Τζουζέπε Βέρντι. Είναι γραμμένη πάνω σε ιταλικό λιμπρέτο του Φραντσέσκο Μαρία Πιάβε βασισμένο σε ένα γαλλικό θεατρικό έργο του 1830, το "Ερνάνι" (ή "Η τιμή της Καστίλλης") του Βίκτωρα Ουγκώ. Η παγκόσμια πρεμιέρα της όπερας έγινε στο Θέατρο Λα Φενίτσε της Βενετίας, το οποίο είχε παραγγείλει τη σύνθεσή της, στις 9 Μαρτίου 1844. Το 1904 ο "Ερνάνης" έγινε η πρώτη όπερα στην Ιστορία που ηχογραφήθηκε πλήρης.
Ο Βέρντι χρειάσθηκε αρκετό χρόνο για να ανακαλύψει το κατάλληλο θέμα, καθώς συνεργαζόταν με τον άπειρο ακόμα Πιάβε στην επεξεργασία του ενός έργου του Ουγκώ μετά το άλλο, ώσπου να παραχθεί ένα αποδεκτό λιμπρέτο.
Another Perfect Day

Το Another Perfect Day είναι το έκτο στούντιο άλμπουμ του βρετανικού χέβι μέταλ συγκροτήματος Motörhead, το οποίο κυκλοφόρησε σε μορφή βινυλίου τον Ιούνιο του 1983 μέσω της δισκογραφικής εταιρείας "Bronze Records" στην Ευρώπη και της "Mercury Records" στην Αμερική. Το άλμπουμ επανεκδόθηκε σε μορφή CD το 1996 από τη "Castle Communications", με τρία επιπλέον τραγούδια.
Τραχύπτερις η παρδαλή

Η Τραχύπτερις η παρδαλή, Τραχύπτερις η βαμμένη ("Trachypteris picta" πρώην "Melanophila picta") είναι κολεόπτερο από την οικογένεια των Βουπρηστιδών (Buprestidae) και την υποοικογένεια των Βουπρηστινών (Buprestinae). Το όνομα «Τραχύπτερις» προέρχεται από τις τραχείς μπροστινές πτέρυγες (έλυτρα) το λατινικό «picta» σημαίνει «με χρωματιστές βούλες». Στην Ευρώπη συναντάμε το είδος "Trachypteris picta" αποκλειστικά ως υποείδος "Trachypteris picta decostigma".
Πολιορκία της Μενδενίτσας

Η Πολιορκία της Μενδενίτσας ήταν πολεμική εμπλοκή της Επανάστασης του 1821 με σκοπό την απελευθέρωση της Μενδενίτσας.
Κατά τα τέλη Μαρτίου 1821, ο έμπειρος οπλαρχηγός Γιάννης Δυοβουνιώτης πολιόρκησε τη Μενδενίτσα ή Μπουδουνίτσα η οποία προστατευόταν από το οχυρότατο ομώνυμο μεσαιωνικό κάστρο. Οι Τούρκοι όμως αντιστάθηκαν επιτυχώς στις επανειλημμένες επιθέσεις των Ελλήνων. Η κατάσταση των πολιορκημένων άρχισε να αλλάζει όταν κατέφθασαν ενισχύσεις πρώτα από τον Κομνά Τράκα και ύστερα από τον Αθανάσιο Διάκο, στις 8 Απριλίου 1821. Η θέση τους έγινε δύσκολη καθώς υπέφεραν ήδη από έλλειψη τροφίμων και παραδόθηκαν πέντε μέρες αργότερα. Κατά τον Κουτσονίκα, οι οπλαρχηγοί διέταξαν τους χωρικούς να σκοτώσουν τους παραδοθέντες ώστε οι πρώτοι να μη μπορούν, στο μέλλον, να συνθηκολογήσουν με τους Τούρκους.
Τζέσι Άιζενμπεργκ

Ο Τζέσι Άιζενμπεργκ (αγγλικά: "Jesse Adam Eisenberg", 5 Οκτωβρίου 1983) είναι Αμερικανός ηθοποιός. Έχει εμφανιστεί και πρωταγωνιστήσει σε αρκετές ταινίες όπως "Δεσμοί Διαζυγίου" (The Squid and the Whale), "Ζωή... Σαν Λούνα Παρκ" (Adventureland, 2009), "Οι Καταραμένοι" (Cursed, 2005) και "Zombieland" (2009). Το 2010 υποδύθηκε τον Μαρκ Ζάκερμπεργκ, δημιουργό του facebook, στην ταινία "The Social Network" σε σκηνοθεσία Ντέιβιντ Φίντσερ. Για την ερμηνεία του απέσπασε εξαιρετικές κριτικές και έλαβε υποψηφιότητα για Όσκαρ Α' Ανδρικού Ρόλου, καθώς και για Χρυσή Σφαίρα Α' Ανδρικού Ρόλου - δράμα.
Βόρμσι

Το Βόρμσι (Εσθονικά: "Vormsi") είναι το τέταρτο μεγαλύτερο νησί της Εσθονίας, μετά το Σάαρεμαα, το Χιίουμαα και το Μούχου με έκταση 93 τ.χλμ.. Έχει 406 κατοίκους (2011) και πρωτεύουσα του νησιού είναι το Χούλλο με 245 κατοίκους (2010).
Τιντορέττο

Ο Τιντορέττο ("Tintoretto", περ. 1518 ή 1519 - 31 Μαΐου 1594), πραγματικό όνομα Γιάκοπο Ρομπούστι ("Jacopo Robusti") ή, σύμφωνα με νεότερες έρευνες Γιάκοπο Κομίν ("Jacopo Comin") ήταν σημαντικός ζωγράφος της Βενετικής Σχολής, ο οποίος έζησε και δημιούργησε στη Βενετία του 16ου αιώνα. Εκτός από θρησκευτικά και μυθολογικά θέματα, ο Τιντορέττο ολοκλήρωσε αρκετές προσωπογραφίες επιφανών Βενετών, αν και ο ίδιος ουδέποτε έγινε καθολικά δεκτός από τις αριστοκρατικές οικογένειες της Βενετίας, όπως αποτυπώνεται στις παραγγελίες έργων που δέχτηκε. Ο γρήγορος ρυθμός με τον οποίο ολοκλήρωνε τα έργα του προκάλεσε διχασμό μεταξύ των σύγχρονων κριτικών, καθώς για πολλούς συνιστούσε δείγμα προχειρότητας, ενώ κοινή σε πολλούς κριτικούς υπήρξε και η άποψη πως παρέκκλινε των αποδεκτών ορίων της καλλιτεχνικής παράδοσης. Σήμερα συγκαταλέγεται στους σημαντικότερους ζωγράφους της Αναγέννησης.
Σαμίρ Ριφάι

O Σαμίρ Ριφάι (Samir Zaid al-Rifai, στα αραβικά سمير زيد الرفاعي) είναι πολιτικός από την Ιορδανία , ο οποίος χρημάτισε πρωθυπουργός από τον Δεκέμβριο του 2009 ως την 1η Φεβρουαρίου 2011. Είναι γιος του πρώην πρωθυπουργού, Ζαΐντ αλ-Ριφάι.
Τζορτζ Γουεά

Ο Τζορτζ Γουεά ("George Tawlon Manneh Oppong Ousman Weah", Μονρόβια, γεννήθηκε 1η Οκτωβρίου 1966) είναι ο 25ος πρόεδρος της Λιβερίας και πρώην διεθνής ποδοσφαιριστής. 

Κατά την ποδοσφαιρική του καριέρα αγωνιζόταν ως επιθετικός. Το 1995 βραβεύτηκε από τη FIFA ως ο Παίκτης της Χρονιάς, ενώ ταυτόχρονα τιμήθηκε με την Χρυσή Μπάλα στην Ευρώπη, αλλά και το τίτλο του καλύτερου Αφρικανού ποδοσφαιριστή της χρονιάς και το 2004 συμπεριελήφθη στον κατάλογο FIFA 100.

Με τον τελευταίο τίτλο έχει βραβευθεί άλλες δύο φορές (1989, 1994). Ο Γουεά έχει ψηφιστεί από αθλητικούς συντάκτες από όλο τον κόσμο, ως ο καλύτερος ποδοσφαιριστής της Αφρικής για τον 20ό αιώνα.
Συνθήκη του Ραπάλλο (1922)

Η Συνθήκη του Ραπάλλο (1922), σε αντιδιαστολή με εκείνη του 1920, ήταν συμφωνία που συνάφθηκε μεταξύ της Γερμανίας (υπό το καθεστώς της Δημοκρατίας της Βαϊμάρης), την οποία εκπροσώπησε ο Υπουργός Εξωτερικών Βάλτερ Ράτεναου (Walther Rathenau) και της Σοβιετικής Ένωσης, την οποία εκπροσώπησε ο ομόλογός της "Κομισάριος του Λαού" Γκεόργκι Τσιτσέριν (Georgi Chicherin). Η συνθήκη υπογράφηκε στις 16 Απριλίου 1922 στην ιταλική κωμόπολη του Ραπάλλο, (κοντά στην Γένοβα, Λιγουρία) απ' όπου πήρε και το όνομά της.

Η Συνθήκη υπογράφηκε στο περιθώριο της Συνδιάσκεψης της Γένοβας, η οποία συγκλήθηκε στην πόλη αυτή από τις 10 Απριλίου μέχρι 19 Μαΐου 1922 με αντιπροσώπους από 34 κράτη. Σε αυτήν καταβλήθηκαν προσπάθειες να αποκατασταθούν οι εμπορικές και οικονομικές σχέσεις μεταξύ των ευρωπαϊκών κρατών, που είχαν αποικοδομηθεί κατά τον Α' Παγκόσμιο Πόλεμο.

Σύμφωνα με τη Συνθήκη, οι δύο χώρες συμφώνησαν στην εξομάλυνση των διπλωματικών τους σχέσεων και "να συνεργαστούν στα πλαίσια αμοιβαίας καλής θέλησης, ώστε να καλύψουν τις οικονομικές ανάγκες των δύο χωρών". Έτσι, άρθηκε η διπλωματική απομόνωση των δύο χωρών, που είχε επέλθει τόσο από τον Α' Παγκόσμιο Πόλεμο όσο και από την άνοδο των Μπολσεβίκων στην εξουσία.

Την συνθήκη ακολούθησε ένα μυστικό "παράρτημα", που υπογράφηκε στις 29 Ιουλίου 1922. Σύμφωνα με αυτό, η ΕΣΣΔ επέτρεπε στην Ράιχσβερ να εκπαιδεύει το στρατιωτικό της δυναμικό σε περιοχές της Σοβιετικής Ένωσης (και φυσικά σε όπλα που ήταν απαγορευμένα στη Γερμανία από την Συνθήκη των Βερσαλλιών. Με τον τρόπο αυτό δόθηκε η δυνατότητα στη Γερμανία να καταστρατηγήσει τον ανάλογο όρο της Συνθήκης. Πολλά μελλοντικά στελέχη της Ναζιστικής Βέρμαχτ είχαν εκπαιδευτεί στην ΕΣΣΔ, όπως οι Βάλτερ φον Μπράουχιτς και Χάιντς Γκουντέριαν.

Η ΕΣΣΔ υπέγραψε τη Συνθήκη (και το Παράρτημα) στοχεύοντας στη δημιουργία ενός αντι-Βερσαλλιακού άξονα κατά της Δύσης, καθώς και οι δύο χώρες είχαν υποστεί εδαφικές απώλειες με τη συνθήκη των Βερσαλλιών. Στη Δύση, αντίθετα, η Συνθήκη θεωρήθηκε ως ανησυχητική ένδειξη, καθώς ενδυνάμωνε τη διεθνή θέση των δύο χωρών. Στο εσωτερικό της Γερμανίας της Βαϊμάρης πολλά συντηρητικά στελέχη και η συντηρητική μερίδα του λαού δεν είδε με καλό μάτι τη συνθήκη που διαπραγματευόταν και διατηρούσε αγαστές σχέσεις με κομμουνιστική χώρα.

Η συνθήκη αυτή προκάλεσε την εγρήγορση της Φινλανδίας, των Βαλτικών χωρών και της Πολωνίας, λόγω της ενδυνάμωσης της ΕΣΣΔ. Προσπάθεια να συσφίξουν τις μεταξύ τους σχέσεις ως αντίβαρο στη Συνθήκη προσέκρουσε στην αντίδραση των Κοινοβουλίων τους.
Η Γαλατού

Η Γαλατού (Het Melkmeisje) είναι μία από τις διασημότερες ρωπογραφίες του Γιοχάνες Βερμέερ, που εκτίθεται στο Ρέικσμουζεουμ του Άμστερνταμ. Πρόκειται για το πορτραίτο μιας υπηρέτριας την ώρα που ρίχνει γάλα σε μία πήλινη λεκάνη.
Κομητεία των Σαλώνων

Η Κομητεία των Σαλώνων ("Ιταλικά: La Sola, γαλλικά: La Sole") ήταν φράγκικη ηγεμονία ιδρυθείσα στην περιοχή της Φωκίδας της σημερινής Ελλάδας στις αρχές του 13ου αιώνα, με το πέρας της Δ΄ Σταυροφορίας.

Η τοποθεσία των Σαλώνων (επίσης γνωστά με την ονομασία "La Sola" ή "La Sole") ευρισκόταν στην θέση της σημερινής Άμφισσας της Φωκίδας, σε σχετικά κοντινή απόσταση από τους Δελφούς. Η πόλη κατακτήθηκε κατά την περίοδο μεταξύ 1204-1205 από τον Θωμά Α΄ ντ'Ωτρεμανκούρ, καταγόμενο από την Πικαρδία ευγενή και έμπιστο του Βονιφάτιου του Μομφερρατικού, Βασιλέα της Θεσσαλονίκης. Οι Ωτρεμανκούρ ανήγειραν κάστρο στην συγκεκριμένη τοποθεσία, το "Φρούριον", επάνω στα ερείπια της αρχαίας ακρόπολης 

Σύμφωνα με το Χρονικό του Γαλαξιδίου, ο Θωμάς Α΄ ντ'Ωτρεμανκούρ ηττήθηκε και σκοτώθηκε προς το 1211 από τον Δεσπότη της Ηπείρου Μιχαήλ Α΄ Δούκα, κάτι που, ωστόσο, δεν επηρέασε την φραγκική παρουσία στην περιοχή.

Φαίνεται πως η πίστη των Κόμητων των Σαλώνων εναλλασσόταν μεταξύ των Πριγκίπων της Αχαΐας και των Δουκών των Αθηνών. Ήταν, ωστόσο, όντας στην υπηρεσία του Δούκα των Αθηνών, Γκωτιέ Ε΄ του Μπριέν, που ο Θωμάς Γ΄ ντ'Ωτρεμανκούρ βρήκε τον θάνατο το 1311 στην διάρκεια της Μάχης του Αλμυρού, όπου ήρθε αντιμέτωπος με την Καταλανική Εταιρεία των Αλμογάβαρων.

Μετά τον θάνατο του Θωμά Γ΄ ντ'Ωτρεμανκούρ, ο Καταλανός Ροζέ Ντελόρ, προηγουμένως ευρισκόμενος στην υπηρεσία του Δούκα των Αθηνών, νυμφεύθηκε την χήρα του πρώτου και εγκαταστάθηκε στα Σάλωνα. Δεν φαίνεται, ωστόσο, να απέκτησε κάποιον απόγονο από αυτό τον γάμο. Από το 1318, το φέουδο πέρασε στα χέρια του Αλφόνσο Φαδρίκ, νόθου υιού του Βασιλέα της Σικελίας, Φρειδερίκου Β΄, γενικού βικάριου του Δουκάτου των Αθηνών, το οποίο ευρισκόταν στα χέρια των Καταλανών και το οποίο κληρονόμησαν οι απόγονοί του.

Η κομητεία κατελήφθη στα τέλη του 1393 ή στις αρχές του 1394 από τον Σουλτάνο Βαγιαζίτ Α΄, ο οποίος αιχμαλώτισε την χηρεύουσα κόμισσα Ελένη και νυμφεύθηκε την κόρη της και κληρονόμο Μαρία Φαδρίκ.

Τα εδάφη της κομητείας επανακτήθηκα από τον Δεσπότη του Μωριά, Θεόδωρο Α΄ Παλαιολόγο, ο οποίος και τα πούλησε το 1407 στους Ιππότες της Ρόδου. Το 1410, η κομητεία κατελήφθη από τους Τούρκους.

Η Κομητεία των Σαλώνων διέθετε δύο οδούς επικοινωνίας με την θάλασσα, μέσω των λιμένων της Ιτέας και της Βιτρινίτσας, επί του Κορινθιακού Κόλπου. Η κοπή δικού της νομίσματος επιβεβαιώνεται για την περίοδο διακυβέρνησης των Ωτρεμανκούρ. Η πόλη των Σαλώνων φιλοξενούσε Καθολικό επίσκοπο ο οποίος υπαγόταν στην Αρχιεπισκοπή των Αθηνών, ενώ διέθετε και εβραϊκή κοινότητα. Οι Φαδρίκ έθεσαν σε εφαρμογή τις "Usatges" της Βαρκελώνης ως νομικό καθεστώς και τα καταλανικά ως γλώσσα διοίκησης. Η φύλαξη του κάστρου της πόλης ανατέθηκε σε έναν "castlà" ή φρούραρχο και διοικητή. Κατά την περίοδο εξουσίας της Ελένης Καντακουζηνής, ο Καθολικός επίσκοπος αντικαταστάθηκε με έναν Ορθόδοξο.
Απόστολος Καραναστάσης

Ο Απόστολος Καραναστάσης (24 Ιανουαρίου 1958, Λαμία) είναι Έλληνας πολιτικός. 

Στις βουλευτικές εκλογές του Ιανουαρίου 2015 εξελέγη στο ελληνικό κοινοβούλιο με το ψηφοδέλτιο του ΣΥΡΙΖΑ εκπροσωπώντας την εκλογική περιφέρεια Φθιώτιδας. Επανεξελέγη τον Σεπτέμβριο του 2015.
Μοναστήρι του Σάμταβρο

Το Μοναστήρι του Σάμταβρο (γεωργιανά: სამთავროს მონასტერი) είναι ένα μοναστήρι της Γεωργιανής Ορθόδοξης εκκλησίας που βρίσκεται στη συμβολή των ποταμών Κύρος και Άραγκβι, στην πόλη Μτσχέτα του μχάρε Μτσχέτα-Μτιανέτι της Γεωργίας. Το μοναστήρι ιδρύθηκε τον 4ο αιώνα και είναι αναγνωρισμένο ως Μνημείο Πολιτιστικής Κληρονομιάς της Γεωργίας. Επί του παρόντος, λειτουργεί υπό τον Καθολικό Πατριάρχη Γεωργίας.
Τακάσι Ινούι

Ο Τακάσι Ινούι (ιαπωνικά: 乾 貴 士 ,"Inui Takashi", γεννημένος στις 2 Ιουνίου 1988) είναι Ιάπωνας ποδοσφαιριστής, ο οποίος αγωνίζεται ως κεντρικός ή πλάγιος μέσος για την ΣΝ Έιμπαρ και την εθνική ομάδα της Ιαπωνίας.
Σπηλιά Ατλαντίδα

μικρογραφία|265x265εσ|Σπηλιά Ατλαντίδα
μικρογραφία|270x270εσ
Η Σπηλιά Ατλαντίδα(Ουκρανικά: Атланти́да) είναι ένα καρστ σπήλαιο στην Ουκρανία, το οποίο είναι ιδιαίτερα γνωστό για την ασυνήθιστη γεωλογία του, τους σπάνιους σχηματισμούς και την αρχαϊκή του κατάσταση.Βρίσκεται στην όχθη του ποταμού Ζμπρουτς στην περιφέρεια Χμελνίτσκι κοντά στο χωριό Ζαβάλια.Το σπήλαιο έχει μήκος 2525 μ. και βάθος 18 μ., με εμβαδόν 4440 τ.μ..Υπό την αιγίδα του Συμβουλίου Τουρισμού και Εκδρομών της περιφέρειας Χμελνίτσκι το σπήλαιο είναι μέρος του Εθνικού Πάρκου Ποντίλσκι Τοβτρέ.

Η Ατλαντίδα είναι η μόνη σπηλιά με οριζόντια δομή τριών επιπέδων στην Ουκρανία. Αυτή η δομή βασίζεται σε ένα σύστημα μεγάλων και υψηλών στοών του κατώτερου επιπέδου, που σχηματίζεται από ισχυρές υπόγειες ροές.Στο επίπεδο του γύψινου στρώματος βρίσκεται ένας λαβύρινθος από περάσματα που ονομάζονται "κελάρια" (καθώς πολλά από αυτά είναι αδιέξοδος).Το δεύτερο επίπεδο εκτείνεται περίπου 9 μ. παραπάνω και αποτελείται από κοιλότητες με πλάτος έως 1-1,5 μ..Το ανώτερο επίπεδο, το οποίο περιέχει δύο διόδους ύψους 5 μέτρων, βρίσκεται ακριβώς στην κορυφή του στρώματος γύψου.Υπάρχουν επίσης αρκετές αίθουσες ύψους έως 12 μέτρων στις διασταυρώσεις των στοών.Τα μεγαλύτερα είναι το "Ντινάμο" , "η Αίθουσα των Κατακτητών των σπηλαίων", "η Αίθουσα των σπηλαιολόγων του Κιέβου".Η μορφολογία των στοών και των αιθουσών της Ατλαντίδας δεν επηρεάζεται πολύ από τη διαδικασία της καταστροφής.Οι σχηματισμοί όπως σταλακτίτες και σταλαγμίτες διαφορετικών χρωμάτων δημιουργούν ένα εντυπωσιακό γλυπτό σχήμα στην οροφή και στους τοίχους του σπηλαίου.Η μεγάλη ποικιλία κρυστάλλων από μικροσκοπικές βελόνες έως 1,5 μ. μονάδες κάνει το σπήλαιο ένα μοναδικό ορυκτολογικό μουσείο. Το σπήλαιο κατοικείται από σπάνια είδη νυχτερίδων.
μικρογραφία|Είσοδος της σπηλιάς
Ροζ Βαλάν

Η Ροζ Βαλάν (Γαλλικά: Rose Valland 1 Νοεμβρίου 1898 – 18 Σεπτεμβρίου 1980) ήταν Γαλλίδα ιστορικός τέχνης, μέλος της Γαλλικής Αντίστασης, Λοχαγός στον Γαλλικό Στρατό και μια από τις πλέον παρασημοφορημένες γυναίκες στην ιστορία της Γαλλίας. Κατέγραφε κρυφίως λεπτομέρειες με τις λεηλασίες των Ναζί επί της εθνικής γαλλικής και εβραϊκής ιδιωτικής τέχνης στη Γαλλία· και, σε συνεργασία με τη Γαλλική Αντίσταση, διέσωσε χιλιάδες έργα τέχνης.
Αγγαράς

Ο Αγγαράς (γνωστός και ως Ανγκαρά, μπουριατικά και , Ανγκάρ, μετάφραση: σχισμή , Ανγκαρά) είναι ένας μεγάλος ποταμός στη Σιβηρία, ο οποίος διασχίζει τμήματα της περιφέρειας Ιρκούτσκ και του κράι Κρασνογιάρσκ της Ρωσίας. Πηγάζει από τη λίμνη Βαϊκάλη και εκβάλει στον Γενισέη. Είναι το κυριότερο υδάτινο ρεύμα που σχηματίζει τον Γενισέη. Έχει ήκος 1.849 χιλιομέτρων και η λεκάνη απορροής του έχει έκταση 1.039.000 τ.χλμ. Ήταν παλαιότερα γνωστός με την ονομασία Κάτω ή Νίζνιαγια Ανγκαρά (διαχωρίζοντας τον από τον Άνω Αγγαρά). Στο τμήμα του πριν τη διασταύρωση με τον ποταμό Ιλίμ, ήταν γνωστός ως Άνω Τουνγκούσκα (, "Βερχνιάγια Τουνγκούσκα", διακρίνοντας τον από τον κάτω Τουνγκούσκα) και, με τα ονόματα αντεστραμμένα, ως Κάτω Τουνγκούσκα.
Ο Μωυσής στην Αίγυπτο

μικρογραφία|270x270εσ|Σκηνικό για την Πράξη 1 της όπερας
Ο Μωυσής στην Αίγυπτο (ιταλικά: "Mosè in Egitto") και η διάβαση της Ερυθράς θάλασσας ή Ο Μωυσής και ο Φαραώ, είναι όπερα του Τζοακίνο Αντόνιο Ροσσίνι, που γράφτηκε το 1827. Η όπερα βασίζεται στη βιβλική έξοδο του Μωυσή με τους Εβραίους από την Αίγυπτο και τη διάβαση της Ερυθράς Θάλασσας, δηλαδή το γεγονός που ο Μωυσής σήκωσε το ραβδί του και τα νερά της Ερυθράς θάλασσας χωρίστηκαν και έτσι κατάφεραν οι Εβραίοι να διασχίσουν τη θάλασσα και φύγουν, γιατί τους κυνηγούσε ο Φαραώ. Βασικοί χαρακτήρες είναι ο Μωυσής, οι Εβραίοι, ο Φαραώ, ο Αμένοφις, η Εβραία Αναΐς, με την οποία είναι ερωτευμένος ο γιος του Φαραώ και η βασίλισσα Σιναΐς. Ο Ροσσίνι 10 χρόνια νωρίτερα είχε γράψει την ίδια όπερα αλλά στα γαλλικά και στην τρίτη πράξη είχε προσθέσει μπαλέτο. Η όπερα αποτέλεσε μεγάλη επιτυχία και έφερε πολλά κέρδη στον συνθέτη. Το έργο ήταν πολύ ωραίο και τόνισε τις δραματικές στιγμές αυτής της ιστορίας και επίσης έδειξε τη μαεστρία του Ροσσίνι στην γαλλική παράδοση με τα εκφραστικά, σολιστικά και χορωδιακά μέρη. 

Κατηγορία:Όπερες στην ιταλική γλώσσα
Γκέτο του Λοτζ

Το Γκέτο του Λοτζ (πολωνικά: "Getto Łódzkie") ή Γκέτο του Λίτσμανστατ (γερμανικά: "Litzmannstadt Ghetto", από το ναζιστικό γερμανικό όνομα για το Λοτζ) ήταν ένα γκέτο των Ναζί που ιδρύθηκε από τις γερμανικές αρχές για Πολωνοεβραίους και Ρομά μετά την εισβολή στην Πολωνία. Ήταν το δεύτερο μεγαλύτερο γκέτο σε όλη τη γερμανοκρατούμενη Ευρώπη μετά το Γκέτο της Βαρσοβίας. Βρίσκεται στην πόλη Λοτζ (ορθή ελλ. απόδοση: Γουτς) και αρχικά προοριζόταν ως προκαταρκτικό βήμα πάνω σε ένα πιο εκτεταμένο σχέδιο για τη δημιουργία της επαρχίας "Γιούντενφραϊ" του Ράιχσγκαου Βάρτελαντ. Τελικά, το γκέτο μετατράπηκε σε ένα σημαντικό βιομηχανικό κέντρο, κατασκευάζοντας εφόδια πολέμου για τη ναζιστική Γερμανία και ειδικά για τη Βέρμαχτ. Ο αριθμός των φυλακισμένων αυξήθηκε περαιτέρω από τους Εβραίους που απελάθηκαν από τα εδάφη του Τρίτου Ράιχ. 

Στις 30 Απριλίου 1940, όταν οι πύλες του γκέτο έκλεισαν, φιλοξένησαν 163.777 κατοίκους. Λόγω της αξιοσημείωτης παραγωγικότητάς του, το γκέτο κατάφερε να επιβιώσει μέχρι τον Αύγουστο του 1944. Τα πρώτα δύο χρόνια, απορρόφησε σχεδόν 20.000 Εβραίους από εκκαθαρισμένα γκέτο σε γειτονικές πόλεις και χωριά της Πολωνίας, καθώς και 20.000 περισσότερους από την υπόλοιπη γερμανοκρατούμενη Ευρώπη.<ref name="jewishgen/timeline"></ref> Μετά το κύμα των απελάσεων στο στρατόπεδο εξόντωσης Χέουμνο που ξεκίνησε στις αρχές του 1942 και παρά την έντονη αντιστροφή της τύχης, οι Γερμανοί επέμειναν στην εξάλειψη του γκέτο και μετέφεραν τον υπόλοιπο πληθυσμό στα στρατόπεδα εξόντωσης του Άουσβιτς και του Χέουμνο, όπου οι περισσότεροι δολοφονήθηκαν κατά την άφιξη τους. Ήταν το τελευταίο γκέτο στην κατεχόμενη Πολωνία που εκκαθαρίστηκε. Συνολικά, πέρασαν 210.000 Εβραίοι, αλλά μόνο 877 παρέμειναν κρυμμένοι όταν έφτασαν οι Σοβιετικοί. Περίπου 10.000 Εβραίοι κάτοικοι του Λοτζ, που ζούσαν εκεί πριν από την εισβολή στην Πολωνία, επέζησαν αλλού από το Ολοκαύτωμα.
Δημοκράτες για την Ανδόρρα

Οι Δημοκράτες για την Ανδόρρα (, DA) είναι το κυβερνών κεντροδεξιό πολιτικό κόμμα στην Ανδόρρα. 

Το κόμμα ιδρύθηκε στις 22 Φεβρουαρίου 2011 ως άμεσος διάδοχος του Μεταρρυθμιστικού Συνασπισμού που ήταν υποψήφιο στις εκλογές του 2009. Ως αξιωματική αντιπολίτευση στις εκλογές του 2011, οι Δημοκράτες για την Ανδόρρα έλαβαν 20 από τις 28 έδρες του Γενικού Συμβουλίου, τη μεγαλύτερη πλειοψηφία από την ψήφιση του Συντάγματος το 1993. 

Το κόμμα δημιουργήθηκε από συγχώνευση του Φιλελεύθερου Κόμματος της Ανδόρρας και του Νέου Κέντρου, με στοιχεία του Σοσιαλδημοκρατικού Κόμματος, και υποστηρίζονται από τα κόμματα Λωρεντιανή Ένωση και Ανδόρρα για Αλλαγή. 

Το κόμμα βρίσκεται υπό την ηγεσία του Αντόνι Μαρτί, ο οποίος υπηρέτησε ως πρωθυπουργός της Ανδόρρας μεταξύ 2011 και 2019.
Φριτς Κλίνγκενμπεργκ

Ο Φριτς Κλίνγκενμπεργκ (γερμανικά: "Fritz Klingenberg", 17 Δεκεμβρίου 1912 - 23 Μαρτίου 1945) ήταν Γερμανός αξιωματικός στα Waffen-SS, στη διάρκεια του Δευτέρου Παγκοσμίου Πολέμου, που υπηρέτησε με το τμήμα SS Das Reich και ήταν διοικητής του τμήματος SS Götz von Berlichingen. Ήταν πιο γνωστός για το ρόλο του στη κατάληψη του Βελιγραδίου με μόλις 6 άντρες, πράξη για την οποία του απονεμήθηκε ο Σταυρός των Ιπποτών του Σιδηρού Σταυρού.
Φραντς Κούτσερα

Ο Φραντς Κούτσερα (γερμανικά: "Franz Kutschera", 22 Φεβρουαρίου 1904 - 1 Φεβρουαρίου 1944) ήταν Αυστριακός πολιτικός και κρατικός αξιωματούχος του Γ΄ Ράιχ. Διετέλεσε μέλος του Εθνικοσοσιαλιστικού Κόμματος και κατά τη διάρκεια της σταδιοδρομίας του αναδείχτηκε σε υψηλόβαθμο στέλεχος των SS. Την περίοδο του Β΄ Παγκοσμίου Πολέμου κατέλαβε διάφορες διοικητικές θέσεις σε κατεχόμενες χώρες (Γιουγκοσλαβία, Σοβιετική Ένωση και Πολωνία), έχοντας - μεταξύ άλλων - ενεργή συμμετοχή στο Ολοκαύτωμα. Επιπλέον, για τη δράση του στην Πολωνία έμεινε γνωστός ως ο «Χασάπης της Βαρσοβίας». Εκτελέστηκε τον Φεβρουάριο του 1944 από ένοπλους της πολωνικής εθνικιστικής αντιστασιακής οργάνωσης "Armia Krajowa" ή AK (ελληνικά: «Εγχώριος Στρατός» ή «Στρατός της Πατρίδας»).
Μπραχίμ Γκάλι

Ο Μπραχίμ Γκάλι () (αραβικά: إبراهيم غالي, ισπανικά: Brahim Gali, 16 Σεπτεμβρίου 1949-) είναι ο σημερινός πρόεδρος της Αραβικής Δημοκρατίας της Σαχάρας και πρώην πρέσβης στην Αλγερία . Διαδραμάτισε καθοριστικό ρόλο στον αγώνα για αυτοδιάθεση και ανεξαρτησία από το Μαρόκο. Συνέβαλε στην εξέγερση του 1970 στη Ζέμλα ενάντια στην ισπανική κυριαρχία, και στην ίδρυση του Λαϊκού Μετώπου για την Απελευθέρωση της Saguia el-Hamra και του Río de Oro (Μέτωπο Πολισάριο) το 1973, και της Δημοκρατίας της Σαχάρας το 1976. Έπαιξε επίσης σημαντικό ρόλο στον πόλεμο στην Δυτική Σαχάρα και στην ίδρυση της MINURSO, της ειρηνευτικής αποστολής του ΟΗΕ.

Ο Γκάλι εξελέγη ως ο πρώτος γενικός γραμματέας του Πολισάριο και οργάνωσε την πρώτη στρατιωτική δράση του μετώπου, κατά του στρατού της Ισπανίας. 

Στις 4 Μαρτίου 1976, ορίστηκε ως υπουργός Άμυνας από την πρώτη κυβέρνηση της Λαϊκής Αραβικής Δημοκρατίας της Σαχάρας. Παρέμεινε σε αυτό το πόστο μέχρι το 1989, όταν επιλέχθηκε ως στρατιωτικός διοικητής της Δεύτερης Στρατιωτικής Περιφέρειας.

Στις εκλογές που διεξήχθησαν στις 9 Ιουλίου του 2016 στο στρατόπεδα προσφύγων Τιντούφ, ο Γκάλι επιλέχθηκε ως ο επόμενος πρόεδρος της χώρας αντικαθιστώντας τον βετεράνο ηγέτη Μοχάμετ Αμπντελαζίζ, ο οποίος πέθανε στις 31 Μαΐου του 2016.
Σπουδή Op. 10, No. 9 (Σοπέν)

H Σπουδή Op. 10, No. 9 (Σοπέν) σε Φα ελάσσονα είναι σπουδή του Φρεντερίκ Σοπέν, που γράφτηκε το 1829. Δημοσιεύτηκε πρώτη φορά σε Γαλλία, Γερμανία και Αγγλία το 1833, μαζί με τις υπόλοιπες δώδεκα Opus 10. Η συγκεκριμένη σπουδή είναι γνωστή λόγω της ευεργεσίας της στο αριστερό χέρι, εξασκώντας τον καρπό και τα δάχτυλα. Μία μέση εκτέλεση της διαρκεί περίπου 2 λεπτά.
Μάργκαρετ Σάλιβαν

Η Μάργκαρετ Σάλιβαν (Margaret Brooke Sullavan, Νόρφολκ, Βιρτζίνια, ΗΠΑ, 16 Μαΐου 1909 – 1 Ιανουαρίου 1960) ήταν Αμερικανή ηθοποιός του θεάτρου και του κινηματογράφου.
Ξεκίνησε την καριέρα της στη θεατρική σκηνή το 1929 και τέσσερα χρόνια μετά (1933) προσέλκυσε το ενδιαφέρον του σκηνοθέτη του σινεμά John M. Stahl, ο οποίος την ίδια χρονιά της πρόσφερε έναν ρόλο στην ταινία του "Only Yesterday". Επειδή η ηθοποιός προτιμούσε να εργάζεται στο «σανίδι», συμμετείχε σε μόνο 16 κινηματογραφικά έργα. Αποτέλεσε κινηματογραφική παρτενέρ, κυρίως, του Τζέιμς Στιούαρτ με τον οποίο πρωταγωνίστησε σε αρκετές ταινίες Για την ερμηνεία της στην ταινία "Three Comrades" (1938) προτάθηκε για να διεκδικήσει το βραβείο καλύτερης ηθοποιού. Στις αρχές της δεκαετίας του ’40 η Σάλιβαν αποσύρθηκε από το σινεμά, για να επιστρέψει, για την τελευταία της εμφάνιση, το 1950 στο έργο "No Sad Songs for Me", υποδυόμενη μία γυναίκα που πέθαινε από καρκίνο. Από κει και πέρα εμφανίσθηκε μόνο στη σκηνή. Γρήγορα αντιμετώπισε πολλά προβλήματα υγείας με την ακοή της και παρουσίασε νοητική αστάθεια, ενώ ασθένησε από κατάθλιψη. Πέθανε από κατανάλωση υπερβολικής ποσότητας βαρβιτουρικών φαρμάκων σε ηλικία μόλις 50 ετών.
Ιωάννης Κ. Πισιμίσης

Ο Ιωάννης Κ. Πισιμίσης (1798 -1821) ήταν Έλληνας αγωνιστής της ελληνικής επανάστασης απόγονος οικογένειας κλεφτών. Γεννήθηκε στον Βλόγγο Αρκαδίας και έλαβε μέρος στις πρώτες μάχες του απελευθερωτικού αγώνα ως σημαιοφόρος του Γεωργάκη Πλαπούτα. Διακρίθηκε στη Μάχη του Λάλα όπου και τελικά φονεύθηκε στις 13 Ιουνίου 1821 από έναν Τούρκο ελεύθερο σκοπευτή .
Συνθήκη της Βεστφαλίας

Η Συνθήκη της Βεστφαλίας αποτέλεσε στην πραγματικότητα μία σειρά ειρηνευτικών διαπραγματεύσεων, οι οποίες έλαβαν χώρα το 1648, στις πόλεις του Όσναμπρυκ και του Μύνστερ. Αποτέλεσμα της εν λόγω συνθήκης ήταν η λήξη του Τριαντακονταετούς Πολέμου (1618-1648) στην Αγία Ρωμαϊκή Αυτοκρατορία, καθώς και η λήξη του Ογδοηκονταετούς Πολέμου (1568-1648) μεταξύ της Ισπανίας και της Ολλανδικής Δημοκρατίας.

Στους μετέχοντες της συνθήκης περιλήφθηκαν θέματα που αφορούσαν -εκτός των παραπάνω δυνάμεων της εποχής- στο Βασίλειο της Γαλλίας, τη Σουηδική Αυτοκρατορία, αλλά και ηγεμόνες διαφόρων Ελευθέρων Αυτοκρατορικών πόλεων της Αγίας Ρωμαϊκής Αυτοκρατορίας. Σε θέση παρατηρητή έλαβαν μέρος με εκπρόσωπό τους τα Παπικά Κράτη, ενώ στις διαπραγματεύσεις συμπεριελήφθησαν εκπρόπωσποι του Βραδεμβούργου καθώς και της Παλαιάς Ελβετικής Συνομοσπονδίας. Την έκβαση της συνθήκης χαρακτηρίζουν τα εξής δύο μείζονα γεγονότα:

* Η υπογραφή της λεγόμενης Συνθήκης του Μύνστερ μεταξύ της Ολλανδικής Δημοκρατίας και του Στέματος της Ισπανίας, στις 30 Ιανουαρίου 1648 (επικυρώθηκε στις 15 Μαΐου του ιδίου έτους).
* Η υπογραφή δύο επιμέρους συνθηκών στις 24 Οκτωβρίου 1648, ήτοι:
** Η Συνθήκη του Μύνστερ ("Instrumentum Pacis Monasteriensis") μεταξύ Αγίας Ρωμαϊκής Αυτοκρατορίας και Γαλλίας, καθώς και των αντίστοιχα συμμαχικών τους δυνάμεων.
** Η Συνθήκη του Όσναμπρυκ ("Instrumentum Pacis Osnabrugensis"), μεταξύ της Αγίας Ρωμαϊκής Αυτοκρατορίας, της Γαλλίας, της Σουηδίας και των αντίστοιχα συμμαχικών τους δυνάμεων.

Οι παραπάνω συνθήκες δεν επέφεραν ουσιαστικά την ειρήνη στην ευρωπαϊκή ήπειρο, ωστόσο λειτούργησαν ως βάση για την έκφανση της κατά τόπους εθνικής αυτοδιάθεσης.

Σε διπλωματικό επίπεδο, η Συνθήκη της Βεστφαλίας λειτούργησε ως εφαλτήριο μιας νέας δυναμικής στην πολιτική σκηνή της κεντρικής Ευρώπης, η μετέπειτα λεγόμενη "Βεστφαλιανή κυριαρχία", δυναμική η οποία εστιάζει στη συνύπαρξη κυρίαρχων κρατών. Βάσει αυτού, οι όποιες εσωτερικές υποθέσεις ενός κράτους αφορούν το ίδιο το κράτος και συνεπώς οι παρεμβάσεις από τρίτους αποτελούν σφάλμα. Καθώς η ευρωπαϊκή πολιτική λογική εδραιώθηκε σε όλο τον κόσμο, τα Βεσταφαλιανά αυτά ιδεώδη, ειδικότερα δε η ιδέα του κυρίαρχου κράτους, αποτέλεσαν κεντρικό πυλώνα του διεθνούς δικαίου και της ανερχόμενης τάξης πραγμάτων.
Ιακωβιτισμός

Ο Ιακωβιτισμός (αγγλικά: "Jacobitism", , ιρλανδικά: Seacaibíteachas, σκωτικά γαελικά: "Seumasachas") ήταν το πολιτικό κίνημα στη Μεγάλη Βρετανία και την Ιρλανδία για την αποκατάσταση του Ρωμαιοκαθολικού Στιούαρτ Βασιλιά Ιακώβου Β΄ της Αγγλίας και των κληρονόμων του να τους θρόνους της Αγγλίας, της Σκωτίας και της Ιρλανδίας. Το κίνημα πήρε το όνομά του από το "Jacobus", λατινική μορφή του James, και αναφέρεται σε μια μακρά σειρά Ιακωβιτικών εξεγέρσεων μεταξύ 1688 και 1746.

Μετά την καθαίρεση του Ιακώβου Β΄ το 1688 και την αντικατάστασή του από την κόρη του Μαρία Β΄, αποκλείοντας από κοινού με τον σύζυγό της και πρώτο εξάδελφο (ανιψιό του Ιακώβου) Γουλιέλμο Γ΄, ο Στιούαρτ έζησε στην εξορία, προσπαθώντας κατά καιρούς να ανακτήσει το θρόνο. Τα οχυρά του Ιακωβιτισμού ήταν μέρη των Χάιλαντς της Σκωτίας και Βόρειοανατολικά Λόουλαντς, η Ιρλανδία και μέρη της Βόρειας Αγγλίας (κυρίως εντός των κομητειών της Νορθουμβρίας και του Λάνκασαϊρ). Σημαντική στήριξη υπήρχε επίσης στην Ουαλία και τη Νοτιοδυτική Αγγλία.

Οι Ιακωβίτες πίστευαν ότι η κοινοβουλευτική παρέμβαση με μοναρχική διαδοχή ήταν παράνομη. Οι Καθολικοί ήλπιζαν πως οι Στιούαρτς θα επανέφεραν τη νομιμότητα. Στη Σκωτία, ο Ιακωβιτισμός ενεπλάκη στο σύστημα των πολεμικών κλανς (φατριών).

Το έμβλημα των Ιακωβιτών είναι η Λευκή Κονκάρδα. Η Ημέρα του Λευκού Ρόδου γιορτάζεται στις 10 Ιουνίου, την επέτειο της γέννησης του Παλαιού Διεκδικητή το 1688.
Valleys of Neptune

Valleys of Neptune είναι ο τίτλος του στούντιο άλμπουμ του Τζίμι Χέντριξ το οποίο ηχογραφήθηκε μετά την κυκλοφορία του "Electric Ladyland" από την σύνθεση των Χέντριξ, Ρέντινγκ και Μίτσελ.

Η πλειοψηφία των τραγουδιών του άλμπουμ ηχογραφήθηκε στις αρχές του 1969, με ένα μεγάλο αριθμό διαφορετικών εκτελέσεων του κάθε κομματιού να έχει κυκλοφορήσει κατά το παρελθόν.

Το άλμπουμ έλαβε θετικές κριτικές με το "Allmusic" να του δίνει τρία αστέρια με άριστα τα πέντε, το "Metacritic" 68% και το "Ultimate Guitar" 8,3 / 10.

Η επιτυχία του ήταν μεγάλη αφού έφθασε στο # 4 του Billboard στις Ηνωμένες Πολιτείες, το # 2 στον Καναδά και το Top-10 σε πάνω από 15 χώρες, παγκοσμίως.
Γη της Αλεξάνδρας

Η νήσος Γη της Αλεξάνδρας (ρωσικά: "Земля Александры", Ζέμλια Αλεξάντρι) είναι ρωσικό νησί στον Αρκτικό ωκεανό και ειδικότερα το τέταρτο μεγαλύτερο νησί του αρχιπελάγους της γης του Φραγκίσκου Ιωσήφ μετά τη νήσο Ζεμλιά Γκεόργκα (Γη του Γεωργίου), τη Γη του Βίλτσεκ και τη νήσο Γκράχαμ Μπελ. Έχει έκταση 1.095 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 382 μέτρων. Το νησί πήρε το όνομα του από τη Ρωσίδα πριγκίπισσα Αλεξάνδρα Πάβλοβνα, γυναίκα του αντιβασιλιά της Ουγγαρίας, αρχιδούκα Ιωσήφ και διοικητικά ανήκει στην περιφέρεια Αρχάγγελσκ.



Κατηγορία:Περιφέρεια Αρχάγγελσκ
Σύνταγμα της Γεωργίας

μικρογραφία|Η πρώτη σελίδα του Συντάγματος της Γεωργίας
Το Σύνταγμα της Γεωργίας (γεωργιανά: "საქართველოს კონსტიტუცია", σακαρτβέλος κονστιτούτσια) είναι ο ανώτατος νόμος της Γεωργίας. Εγκρίθηκε από το Κοινοβούλιο της Γεωργίας στις 24 Αυγούστου 1995 και τέθηκε σε ισχύ στις 17 Οκτωβρίου 1995. Το σύνταγμα αντικατέστησε το διάταγμα περί κρατικών εξουσιών του Νοεμβρίου του 1992, που λειτουργούσε έως τότε ως προσωρινή βάση νόμου μετά τη διάλυση της Σοβιετικής Ένωσης.

Το 2004 η κυβέρνηση του Μιχαήλ Σαακασβίλι προχώρησε σε συνταγματικές τροποποιήσεις, που ενίσχυσαν τις εξουσίες του Προέδρου της Δημοκρατίας και δημιουργούσαν τη θέση του Πρωθυπουργού. Στις 15 Οκτωβρίου 2010 το Κοινοβούλιο της Γεωργίας ενέκρινε με 112 ψήφους υπέρ, πέντε σημαντικές τροποποιήσεις του συντάγματος, που μείωναν σημαντικά τις εξουσίες του Προέδρου υπέρ του Πρωθυπουργού και της Κυβέρνησης. Το αναθεωρημένο σύνταγμα τέθηκε σε ισχύ στις 17 Νοεμβρίου 2013.
Θάνατος στη Βενετία

Ο Θάνατος στη Βενετία είναι ταινία του Λουκίνο Βισκόντι, βασισμένη στην ομώνυμη νουβέλα του Τόμας Μαν.
Cisgender

Cisgender (σισ-τζέντερ), σε συντομία cis είναι τα άτομα που νιώθουν οικεία και αυθεντικά στο φύλο με το οποίο γεννήθηκαν. Cisgender είναι επίσης ταυτότητα φύλου ή ένας ρόλος φύλου, για την ακρίβεια ο πιο ενδεδειγμένος από την κοινωνία. Είναι έννοια αντίθετη του transgender και στην ουσία αναφέρεται σε όλα τα άτομα που δεν είναι τρανς. Υπάρχουν διάφορα παράγωγα του όρου στη χρήση, όπως ο "cis άνδρας" για το άτομο που του δόθηκε ανδρικό φύλο στη γέννηση και ζει και αυτοπροσδιορίζεται ως άνδρας και "cis γυναίκα" για το άτομο που του δόθηκε γυναικείο φύλο στη γέννηση και ζει και αυτοπροσδιορίζεται ως γυναίκα. Ο όρος cisgender στα ελληνικά έχει χρησιμοποιηθεί ανεπίσημα και ως "ταυτοφυλικός".
NGC 6188

thumb|right|250px|Το NGC 6188
Το NGC 6188 είναι νεφέλωμα εκπομπής, το οποίο βρίσκεται στον αστερισμό Βωμό και απέχει περίπου 4.000 έτη φωτός από το Ηλιακό Σύστημα. Μία περιοχή ανακλαστικής φωτεινότητας εντός του NGC 6188 οφείλεται στο λαμπρό ανοικτό σμήνος NGC 6193, που είναι ορατό δια γυμνού οφθαλμού. Στο NGC 6188 έχουν δημιουργηθεί πρόσφατα πολυάριθμοι μεγάλοι νέοι αστέρες, πολλοί εκ των οποίων έχουν ηλικία μόλις μερικών εκατομμυρίων ετών.
ΦφΛ Βόλφσμπουργκ

Η ΦφΛ Βόλφσμπουργκ (γερμανικά: "VfL Wolfsburg", ) είναι αθλητικό σωματείο με έδρα το Βόλφσμπουργκ της Γερμανίας. Ιδρύθηκε στις 12 Σεπτεμβρίου του 1945. Διαθέτει 17.000 εγγεγραμένα μέλη, και 29 αθλητικά τμήματα. Από τις 23 Μαΐου του 2001, το ποδοσφαιρικό τμήμα ανδρών είναι ανεξάρτητο και λειτουργεί ως εταιρεία με την επωνυμία «VfL Wolfsburg-Fußball GmbH».
Wave Race 64

Το Wave Race 64 είναι βιντεοπαιχνίδι αγώνων με τζετ σκι το οποίο αναπτύχθηκε και κυκλοφόρησε από την Nintendo για την κονσόλα Nintendo 64 το 1996 σε Αμερική και Ιαπωνία και το 1997 στην Ευρώπη. Πρόκειται για το δεύτερο παιχνίδι της σειράς με το πρώτο να είναι το "Wave Race" για το Game Boy. Ο παίκτης λαμβάνει μέρος σε αγώνες τζετ σκι σε εννέα πίστες από διάφορα μέρη του κόσμου ενώ οι συνθήκες του καιρού και οι ώρες αγώνα επίσης ποικίλουν. Ο τίτλος εκθειάστηκε για τα γραφικά του και τις εξαιρετικές, για την εποχή, φυσικές εξομοίωσης του νερού και αναδείχθηκε σε εμπορική επιτυχία για την 64μπιτη κονσόλα της Nintendo. To 2001 κυκλοφόρησε ο διάδοχος του με τίτλο "Wave Race: Blue Storm" για το Nintendo GameCube. Τον Αύγουστο του 2007 το "Wave Race 64" επανακυκλοφόρησε στην Virtual Console του Wii.
Τόμας Τούχελ

Ο Τόμας Τούχελ (γερμ. "Thomas Tuchel", γενν. 29 Αυγούστου 1973 στο Krumbach) είναι Γερμανός προπονητής ποδοσφαίρου και παλαίμαχος ποδοσφαιριστής. Ο πρώην αμυντικός ήταν επιτυχημένος προπονητής νέων για αρκετά χρόνια και προήχθη σε προπονητή της 1. ΦΣΦ Μάιντς 05 τον Αύγουστο του 2009. Στη συνέχεια, πέρασε δύο χρόνια ως προπονητής της Μπορούσια Ντόρτμουντ μέχρι τον Μάιο του 2017, κατακτώντας το Κύπελλο Γερμανίας 2017, και ήταν προπονητής της Παρί Σεν Ζερμέν από τον Ιούλιο του 2018 μέχρι το τέλος Δεκεμβρίου του 2020, κατακτώντας δύο φορές το γαλλικό πρωτάθλημα, μία φορά το Κύπελλο Γαλλίας και μία φορά το Λιγκ Καπ Γαλλίας. Από τον Ιανουάριο του 2021 είναι προπονητής της Τσέλσι ΦΚ και πανηγύρισε τη μεγαλύτερη επιτυχία της προπονητικής του καριέρας τον Μάιο του 2021, όταν κατέκτησε το ΟΥΕΦΑ Τσάμπιονς Λιγκ.
NGC 1493

thumb|right|250px|Ο NGC 1493
Ο NGC 1493 είναι ραβδωτός σπειροειδής γαλαξίας τύπου SBc στον αστερισμό Ωρολόγιον. Έχει γωνιακή έκταση 3,6΄ x 3,4΄ (λεπτά της μοίρας) και φαινόμενο μέγεθος 11,1. Τον ανακάλυψε στις 2 Σεπτεμβρίου 1826 ο Τζέιμς Ντάνλοπ (James Dunlop).
Ρόι Άντερσον

Ο Ρόι Άντερσον ("Roy Andersson") είναι Σουηδός σκηνοθέτης γεννημένος το 1943.

Το 2014 κέρδισε τον Χρυσό Λέοντα στο Διεθνές Φεστιβάλ Κινηματογράφου της Βενετίας για την ταινία "Ένα περιστέρι έκατσε σε ένα κλαδί συλλογιζόμενο την ύπαρξή του". Χαρακτηριστικό των ταινιών του είναι ο σουρεαλισμός.
Living with the Ancients

Living with the Ancients είναι ο τίτλος του δεύτερου άλμπουμ του καναδικού doom metal συγκροτήματος Blood Ceremony, το οποίο κυκλοφόρησε τον Μάρτιο του 2011 μέσω της δισκογραφικής εταιρείας "Rise Above Records" στην Ευρώπη και της Metal Blade στην Αμερική.

Οι κριτικές για τον δίσκο υπήρξαν θετικές, με το "Allmusic" να το βαθμολογεί με τέσσερα αστέρια με άριστα τα πέντε, το "Metal Storm" με 8,5 / 10, το "Metal Underground" με 4 / 5 και το "metal.de" με 8 / 10.

Ο συγκεκριμένος δίσκος παρουσίασε μία πιο βαριά εκδοχή των Blood Ceremony, με περισσότερες αναφορές στις ρίζες τους σε σχέση με το ομώνυμο άλμπουμ τους. Η μουσική και οι στίχοι όλων των τραγουδιών είναι δημιουργία του Σιν Κένεντι, με εξαίρεση το κομμάτι "Night of Augury" το οποίο είναι σύνθεση της Άλια Ο'Μπράιεν.
Λαοκρατική Δημοκρατία της Υεμένης

H Λαοκρατική Δημοκρατία της Υεμένης (αραβικά: جمهورية اليمن الديمقراطية الشعبية, "Jumhūrīyat al-Yaman ad-Dīmuqrāṭīyah ash-Sha‘bīyah"), η οποία αναφέρεται επίσης ως Νότια Υεμένη, Δημοκρατική Υεμένη ή Υεμένη (Άντεν), ήταν ένα κομμουνιστικό κράτος στη νότια και ανατολικές επαρχίες της μετέπειτα Δημοκρατίας της Υεμένης, συμπεριλαμβανομένης της νήσου Σοκότρα. Ενοποιήθηκε με την Αραβική Δημοκρατία της Υεμένης (κοινώς γνωστή ως «Βόρεια Υεμένη») στις 22 Μαΐου του 1990 σχηματίζοντας τη Δημοκρατίας της Υεμένης. Μετά από τέσσερα χρόνια ωστόσο, η Νότια Υεμένη κήρυξε την απόσχισή της, γεγονός το οποίο είχε ως αποτέλεσμα την κατάληψη της Νότιας Υεμένης και τον εμφύλιο πόλεμο του 1994.
Η Ανάπαυλα

Η Ανάπαυλα (ισπανικά: "La tregua" και προφέρεται «Λα τρέγουα») είναι ένα μυθιστόρημα του συγγραφέα Μάριο Μπενεντέττι, το οποίο γράφτηκε το 1959 και τοποθετείται στο Μοντεβιδέο της Ουρουγουάης.
Ουπερντρακισόρ Ράι Τσοουντχουρί

Ο Ουπερντρακισόρ Ράι Τσοουντχουρί (Βεγγαλικά: উপেন্দ্রকিশোর রায়চৌধুরী, 12 Μαϊου 1863 – 20 Δεκεμβρίου 1915) ήταν Βεγγαλέζος ποιητής, ζωγράφος, βιολιστής και μουσικοσυνθέτης, τεχνολόγος και επιχειρηματίας.

Ήταν ο πατέρας του λόγιου Σουκουμάρ Ράι και ο παππούς του σκηνοθέτη Σατιατζίτ Ράι, ενώ ο ίδιος ηγήθηκε πνευματικού κινήματος το οποίο είχε ως στόχο την βελτίωση της πνευματικής ζωής των κατοίκων της Βεγγάλης. Ως συγγραφέας είναι κυρίως γνωστός για τα λαογραφικού περιεχομένου βιβλία του, ενώ ως εκδότης υπήρξε πρωτοπόρος των χαρακτικών τεχνών και ο πρώτος που αποπειράθηκε έγχρωμες εκτυπώσεις στην Ινδία, την ίδια περίοδο όπου η έγχρωμη τυπογραφία αναπτύσσονταν και στις χώρες του Δυτικού Κόσμου.
Μπίλι Γκίλμπερτ

Ο Μπίλι Γκίλμπερτ ("William "Billy" Gilbert", 12 Σεπτεμβρίου 1894 - 23 Σεπτεμβρίου 1971) ήταν Αμερικανός κωμικός και ηθοποιός, γνωστός για τον τρόπου φτερνιζόταν σε ταινίες κινουμένων σχεδίων. Συνολικά εμφανίσθηκε σε πάνω από 200 ταινίες μικρού και μεγάλου μήκους, αλλά και σε τηλεοπτικά σόου, ξεκινώντας από το 1929. Γεννημένος στο Κεντάκι, γιος τραγουδιστή του Metropolitan Opera, γεννήθηκε μέσα σε ένα καμαρίνι του "Hopkins Opera House". Από την ηλικία, ακόμα, των 12 ετών, ξεκίνησε να δίνει παραστάσεις βοντβίλ. Σε ηλικία 35 ετών, συμμετείχε στην πρώτη του κινηματογραφική ταινία, παραγωγής Fox Film, το 1929. Κατόπιν, εξ αιτίας των εκφράσεων του προσώπου και του τρόπου του να φτερνίζεται, ο Ουώλτ Ντίσνεϋ, τον σκέφτηκε αμέσως για τον ρόλου του Σιναχομένου (Sneezy) νάνου στο "Η Χιονάτη και οι επτά νάνοι". To 1940 βρέθηκε στο πλευρό του Τσάρλι Τσάπλιν, στην ταινία "Ο μεγάλος Δικτάτωρ". Κατά τη δεκαετία του 1950 εμφανίστηκε και στην τηλεόραση. Πέθανε στην Καλιφόρνια, σε ηλικία 77 ετών.
Κρίστοφ Γκράουπνερ

Ο Κρίστοφ Γκράουπνερ (Christoph Graupner, Κίρχμπεργκ 13 Ιανουαρίου 1683 – Ντάρμστατ 10 Μαΐου 1760) ήταν Γερμανός συνθέτης και κλειδοκυμβαλίστας του ύστερου Μπαρόκ. Παρόλο που υπήρξε εξαιρετικά παραγωγικός επισκιάστηκε από τους, συγχρόνους με αυτόν, μεγάλους συνθέτες του καιρού του και τα έργα του βγήκαν από την αφάνεια μόλις στο τελευταίο μισό του 20ού αιώνα.
Αμερικανική Εθνική Ιατρική Βιβλιοθήκη

Η Αμερικανική Εθνική Ιατρική Βιβλιοθήκη (NLM), την οποία διαχειρίζεται η ομοσπονδιακή κυβέρνηση των ΗΠΑ, αναφέρεται ως η μεγαλύτερη ιατρική βιβλιοθήκη του κόσμου.

Βρίσκεται στη Μπεθέσντα (Bethesda, Ma.) του Μέριλαντ και είναι ινστιτούτο του National Institutes of Health (NIH). Οι συλλογές της περιλαμβάνουν περισσότερα από 7.000.000 βιβλία, περιοδικά, τεχνικές αναφορές, χειρόγραφα, μικροφίλμ, φωτογραφίες και εικόνες γύρω από ιατρικές επιστήμες και σχετικά θέματα. Περιλαμβάνουν επίσης και ορισμένα από τα παλαιότερα και σπανιότερα έργα παγκοσμίως.

Επι του παρόντος διευθυντής του NLM, από τον Απρίλιο του 2015, είναι η Μπέτσι Λ. Χάμφρεϊς , με την Πατρίσια Φλάτλεϊ Μπρέναν που θα αναλάβει ως νέα διευθύντρια τον Αύγουστο του 2016.
Τζένιφερ Σουρ

Η Τζένιφερ Σουρ (Jennifer "Jenn" Suhr ), γεννημένη στις 5 Φεβρουαρίου 1982 στη Φρεντόνια της Νέας Υόρκης, είναι Αμερικανίδα αθλήτρια του άλματος επί κοντώ. Είναι η κάτοχος του παγκόσμιου ρεκόρ στον κλειστό στίβο στο άλμα επί κοντώ, με 5μ. και 3 εκ.

Έχει κερδίσει δύο μετάλλια σε ολυμπιακούς αγώνες, το 2008 και το 2012, δύο μετάλλια σε παγκόσμια πρωταθλήματα κλειστού στίβου (2008, 2016) και ένα σε παγκόσμιο πρωτάθλημα στον ανοιχτό στίβο (2013).
Δημήτρης Τ. Άναλις

Ο Δημήτρης Τ. Άναλις (4 Δεκεμβρίου 1938, Αθήνα - 10 Φεβρουαρίου 2012, Πειραιάς) ήταν Έλληνας γαλλόφωνος ποιητής, συγγραφέας, δοκιμιογράφος, μεταφραστής, κριτικός, δημοσιογράφος και διπλωμάτης. Έγραψε το μεγαλύτερο μέρος του έργου του στη γαλλική γλώσσα και τα περισσότερα βιβλία του εκδόθηκαν στη Γαλλία.

Πήγε στο γυμνάσιο στην Αναργύρειο και Κοργιαλένειο Σχολή Σπετσών μεταξύ 1951 και 1956. Συνέχισε τις σπουδές του στη Νομικής και Πολιτικών Επιστημών στο Παρίσι από το 1957 μέχρι το 1962, μετά στη Λωζάνη και τη Γενεύη μεταξύ 1963 και 1969. Η διδακτορική διατριβή του διατριβή Les Balkans 1945-1960 - La prise du pouvoir (Βαλκάνια 1945-1960 – Η κατάληψη της εξουσίας) εκδόθηκε το 1978 στο Παρίσι και θεωρήθηκε η πρώτη εις βάθος ανάλυση της περιοχής των Βαλκανίων στη γαλλική γλώσσα.

Από το 1971 έως το 1972 ήταν Προϊστάμενος Διεθνών Σχέσεων & διευθυντής Γραφείου Τύπου του ΕΟΤ στην Αθήνα. Μεταξύ 1974-1981 ήταν συνεργάτης στην εφημερίδα Le Monde στο Παρίσι. Από το 1986 μέχρι το 1988 ήταν ειδικός σύμβουλος του Υπουργείου Εξωτερικών στο Παρίσι και ταυτόχρονα (1986-1991) ήταν συντάκτης στα ελβετικά περιοδικά Athena και Express. Το 1989 έγινε καθηγητής Γεωστρατηγικής στο Κέντρο Διπλωματικών & Στρατηγικών Σπουδών στο Παρίσι, μέχρι το 1994). Από το 1995 μέχρι το 1997 ήταν συνεργάτης του Γραφείου Τύπου της ελληνικής πρεσβείας στο Παρίσι και μετά το 1978 ήταν μέλος του Διεθνούς Συμβουλίου Επιτήρησης της Ομάδας Δικαιωμάτων των Μειονοτήτων στο Παρίσι μέχρι το 1998.
Περιοχή Σίχα

Το Περιοχή Σίχα (αγγλικά: "Siha District" σουαχίλι: "Wilaya ya Siha"), είναι μία από τις επτά περιοχές στην Περιφέρεια Κιλιμαντζάρο "(Kilimanjaro Region)" της Τανζανίας. Η περιοχή καλύπτει έκταση 1.158 τ.χλμ.. Συνορεύει στα δυτικά με την Περιφέρεια Αρούσα "(Arusha Region)", στα ανατολικά με την Περιοχή Ρόμπο "(Rombo District)" και την Περιοχή Χάι "(Hai District)". Το δυτικό τμήμα του Όρους Κιλιμάντζαρο βρίσκεται εντός των ορίων της επαρχίας.

Σύμφωνα με την Εθνική Απογραφή της Τανζανίας του 2012, ο πληθυσμός στην Περιοχή Σίχα "(Siha District)", ήταν 116.313 άτομα.